  Виталий Пронин Кызьы одӥг манетэз вить кароно «Кам ярдур» шутэтскон инты кылдоз 2017-тӥ арын.Кун Кенешлэн президиумезлэн кенешез Сарапул городын ортчиз. Эскеремын  туристъёс понна Сарапулын «Кам ярдур» кластер кылдытонъя ужпум.Шутэтскыны - Кам дуреТуннэ нуналлы шаерамы 150 пала гостиницаос но шутэтскон базаос, соос вӧзы ватсаны малпало Кам шур котырысь чебер интыосты.- Шаермылэн чебер но дано интыосыз лачак, - шуэ культурая но туризмъя министр Владимир Соловьёв, - соосыз ватыса возёно ӧвӧл, Россиын но кунгож сьӧрын улӥсьёс тодматскыны мед быгатозы. Туризмез азинтонъя умой ужало Иж, Вотка, Сарапул, Глазов городъёс, Эгра, Дэбес, Якшур-Бӧдья, Шаркан но Сарапул ёросъёс, но со тырмыт ӧвӧл на.Туэ ар котырес лыдпусъёсын узыр. Ортчизы П. Чайковскийлы сӥзем фестиваль, Брангурт фестиваль, август толэзе Уваын луоз куиськонъя фестиваль. Ваньмаз трос куноос вуыло. Дыр вуэмын Кам шур кузя шутэтскон интыос кылдытыны. Талы туж тупа вашкала Сарапул город. Отын кылдытыны чакламын шутэтсконъя «Кам ярдур» кластер. Азьланяз Сарапул борды итӥськыны кулэ артысь Вотка но Каракулино ёросъёс. Та проектэз улонэ пыӵатонлы малпан сётӥзы Сарапулын улӥсьёс. Городлэн йырыз Анатолий Наумов выль проектлы шумпотэ, соку шаерамы лыктӥсь куноослэн лыдзы эшшо но йылысал, бюджетэ тросгес коньдон люкаськысал.Проект пыртэмын вал Россиысь туризмез азинтонъя федерал программае, но уж вылын сое быдэстон ӝегатэмын луыны быгатоз. Туэ арлы Сарапуллэсь вашкала интыоссэ азинтонлы чакламын вал 47 миллион манет висъяны, со пӧлысь 35 миллионэз вуыны кулэ вал Россилэн бюджетысьтыз. Уксё уг вуы на, со понна интыысь ужбергатӥсьёс та проектлэсь кулэлыксэ шӧдӥзы ни: Кам шур дурез чылкытато, мылкыд карисьёсты катеръёсын ворттылыто. Пичи шутэтскон инты гинэ Сарапулын луыны кулэ ӧвӧл - бадӟым порт, музей квартал. Со сяна, Сарапул ёросысь Нечкино, Вотка ёросысь Перевозное, Каракулино ёросысь Зуевы Ключи котыре катер дугдылон интыос лэсьтыны чакламын.«Кам ярдур» шутэтскон инты кылдоз 2017-тӥ арын. Пусйыны кулэ, Сарапулысь П. Башенинлэн музей-юртаз та вакытэ лэсьтӥськон ужъёс мыно. Выльдӥськон ужъёс ортчытэм бере та юртэ интыяськоз тазалыкез эмъянъя центр.Валентина Емельянова Туспуктӥз Александр Горбунов Теги: АльфираКамалтдинова Удмуртия экономика  